MLDataScientist/Wikipedia-uzbek-2024-05-01 huggingface dataset:
Hamza Abdi Barre

Hamza Abdi Barre (Xamse Cabdi Barre, ) hozirda Somali Federal Hukumatida Bosh Vazir vazifasini oʻtayotgan siyosatchi. U 2022-yil 15-iyunda Prezident Hassan Sheikh Mohamud tomonidan nomzod sifatida taklif etilgan va 2022-yil 25-iyunda parlament tomonidan tasdiqlangan. Hamza shuningdek 2021-yil 28-dekabrda Somali Federal parlamenti Xalq palatasiga saylangan parlament aʼzosi.

Hayotining boshlangʻich davri va oʻqishi 
Hamza pastki Jubadagi Kismayo shahrida , Darod urugʻining Ogaden filialida tugʻilgan.

Hamza boshlangʻich taʼlimni oʻz davlatida tugatgan va 2001-yilda Yamandagi University of Science and Technology universitetida bakalavr diplomini yoqlagan. 2003-yildan 2004-yilgacha Hamza Mogadishudagi xususiy maktab ijrochi direktori boʻlgan. 2005-yil avgustda u Kismayo University yaratuvchilaridan biri boʻlgan. U 2009-yilda Malayziyadagi Xalqaro Islom Universitetida Magistrlik diplomini yoqlaydi. Magistrlik diplomini yoqlagandan soʻng va siyosiy karyerasini boshlashidan oldin u juda koʻp yillarni Kismayo va Mogadishuda oʻqituvchi boʻlib oʻtkazadi.

Siyosiy karyerasi 
Barre uzoq vaqtdan beri Tinchlik va taraqqiyot uchun ittifoq partiyasining tarafdori boʻlgan va federal hukumat idoralarida turli lavozimlarda ishlagan.

2014-yildan 2015-yilgacha Barre Banaadir viloyati gubernatori va keyinchalik Mogadishu meri Hassan Mohamed Husseinning maʼmuriy maslahatchisi boʻlib ishlagan. Barre shuningdek Konstitutsiyaviy ishlar va federal vazirligining katta maslahatchisi boʻlib ishlagan. U Bosh Vazir boʻlishidan oldin prezident Mohamud boshchiligidagi Tinchlik va taraqqiyot partiyasi bosh kotibi (2011-2017-yillar) va prezident Mohamed Abdullahi Mohamed boshchiligidagi Jubbaland saylov komissiyasi raisi (2019-2020-yillar) kabi yuqori siyosiy lavozimlarda ishlagan. 2022-yil 26-iyundan beri Barre Prezident Mohamud bilan yonma yon Somalining Bosh Vaziri sifatida ishlab kelmoqda.

Manbalar 

21-asr Somali Bosh Vazirlari
Kismayolik odamlar
Pastki Jubalik odamlar
Tug'ilgan yili noaniq bo'lgan odamlar
Tianmen togʻi

Tianmen togʻi (xitoycha: 天門山, ma'nosi: "Osmon darvozasi togʻi" ) - Xitoyning Hunan provinsiyasining shimoli-gʻarbiy qismida, Zhangjiajie shahrida, Tianmen togʻi milliy bog'ida joylashgan togʻ.

Togʻ 
2005-yilda Fransiyaning Poma kompaniyasi tomonidan Zhangjiajie temir yoʻl stansiyasidan togʻ choʻqqisiga teleferik qurilgan. Sayyohlik nashrlarida Tianmen togʻining kabel yoʻli "dunyodagi baland togʻlarning eng uzun yo'lovchi kabel yoʻli" sifatida eʻtirof etilgan bo'lib, unda 98 ta mashina va umumiy uzunligi  ni tashkil etadi. Eng yuqori qiyalik - 37 daraja. Sayyohlar togʻ choʻqqisidagi qoya boʻylab qurilgan, jumladan, shisha polli yoʻlkalarda kilometrlab yurishlari mumkin. 11 kmda joylashgan Tongtian prospekti 99 ta burilish bilan ham togʻ choʻqqisiga chiqadi va  balandlikda bo'lgan tog'dagi Tyanmen g'orining tabiiy arkasiga tashrif buyuruvchilarni olib boradi. Togʻda boʻlgani kabi, gʻor ham "Osmon eshigi" deb tarjima qilinadi va "Osmonga olib boruvchi zinapoya" deb nomlanuvchi 999 pogʻonali kirish joyiga ega.

Tianmenshan ibodatxonasi cho'qqida joylashgan bo'lib, u yerga piyodalar yo'li orqali chiqish mumkin. U yerdagi asl maʻbad Tang sulolasi davrida qurilgan va 20-asrning birinchi yarmida vayron qilingan. 1949-yilda, Xitoy kommunistik inqilobi tugashiga yaqinlashar ekan, Tang sulolasi arxitekturasi bilan yangi ibodatxona qurilishi boshlangan, maʻbad hozirda 2 gektarni egallagan landshaft maydonlarida joylashgan.

Wingsuit boʻyicha Jahon ligasi Tianmen shahrida birinchi va ikkinchi jahon Wingsuit chempionatlarini oʻtkazadi. 2013-yil 8-oktabrda ikkinchi jahon chempionatiga tayyorgarlikdan sakrash paytida Viktor Kovats parashutini ocholmay, cho‘kib halok bo‘ladi.

2016-yil avgust oyida Tongtian xiyoboniga qaragan, “Oʻralgan ajdaho qoyasi” deb nomlangan shishali osmonoʻpar yoʻlak ommaga ochiladi.

2016-yil sentabr oyida italiyalik haydovchi Fabio Barone o‘zining Ferrari 458 Italia avtomobili bilan 10 daqiqa 31 soniyada 11 kmga yaqin masofani bosib o‘tib, birinchi tezlikda jahon rekordini o‘rnatadi.

2023-yil aprel oyida Tianmen tog‘idagi osmono‘par yo‘laklardan birida o‘z joniga qasd qilish oqibatida to‘rt kishi halok bo‘lgan. Taxminan  balandlikdagi g'arbiy yo'lda uch kishi sakrab halok bo'lgan. To'rtinchi shaxs, ayol, sakrashni to'xtatgan, lekin allaqachon zaharni qabul qilgan va bu uning o'limiga sabab bo'lgan.

Manbalar 

Koordinatalar Vikimaʼlumotlarda
Tog'lar
Avliyo Bogoroditsa cherkovi

Avliyo Bogoroditsa cherkovi (armancha: Սամարղանդի Սուրբ Աստվածածին եկեղեցի) – Samarqand shahrida joylashgan. 1903-yilda mahalliy armanlar mablagʻi hisobidan qurilgan arman cherkovi. Surb Astvatsatsin cherkovining birinchi ruhoniysi Ruben Ota Bekgulyants edi.

Tarixi 
Birinchi arman koʻchmanchilari hozirgi O'zbekiston hududida XV asrda Amir Temur davrida paydo boʻlgan va u bosib olgan Armanistondan Samarqandga hunarmandlarni olib kelgan. XIX asrda Oʻrta Osiyoning Rossiyaga qoʻshilishi arman koʻchmanchilari sonining oʻsishida muhim rol oʻynagan.

Rossiya imperiyasi 
1897-yilda Samarqandning oʻzida atigi 149 nafar arman : 123 erkak va 26 ayol yashaganida, bu kichik koloniya vakillari viloyat harbiy gubernatoriga shaharda ibodat uyi ochishni iltimos qilib murojaat qilishadi. Soʻrov hurmat qilindi: 1898-yil 31-oktyabrda ruhoniy Gevorg Zaxaryants tegishli ruxsat oldi.

1897-yilda Samarqandda armanlar kam edi, shuning uchun cherkov maxsus ijaraga olingan xonada tashkil etildi. Biroq, tez orada armanlar oʻzlarining binolarini qurishga qaror qilishdi va buning uchun nufuzli vasiylar kengashini sayladilar. Lekin, birinchi navbatda, cherkov maʼmurlarining roziligini olish kerak edi. Samarqandliklar 1894-yildan beri Oʻrta Osiyoning barcha cherkovlari boʻysungan Astraxan arman yeparxiyasi konsistoriyasi rahbariyati bilan yozishmalarga kirishdi.

Turkiston general-gubernatori tomonidan 28-iyunda ijobiy qaror qabul qilindi va bu haqda shu kuni Samarqand viloyati harbiy gubernatoriga xabar berildi. Shunday qilib, 1903-yil iyul oyida vasiylar kengashi Samarqand va Toshkent hokimiyatlaridan barcha kerakli hujjatlarni oldi. Bu vaqtda Astraxandan uzoq kutilgan qogʻoz keldi. Arman jamoasi oʻzining cherkovini qurishni boshladi.

1903-yil oxirida bino qurildi. Ushbu ibodatxonaning birinchi ruhoniysi, tabiiyki, loyihani amalga oshirishga eng katta hissa qoʻshgan Ruben Bekgulyants boʻldi. 1905-yil 1-avgustda imperator Nikolay II farmon chiqardi, uning uchinchi bandida:

"Bizning noibimizga arman cherkov maktablari toʻgʻrisidagi yangi nizom ishlab chiqilgunga qadar, Kavkaz noibligi doirasida Oliy Kengash tomonidan 1874-yil 19-iyulda tasdiqlangan qoidalar asosida cherkov va monastirlarda cherkov maktablarini ochishga ruxsat berilsin"

Sovet davri 

Avliyo Bogoroditsa cherkovi va cherkov maktabi Sovet davrida ham oʻz faoliyatini davom ettirdi. Cherkovda choʻqintirish va toʻylar boʻlib oʻtdi, marhumlar uchun dafn marosimlari oʻtkazildi va barcha cherkov bayramlari nishonlandi, bolalarga arman tarixi va madaniyati oʻrgatildi. 1939-yil 1-avgustdagi 33-sonli bayonnomaga asosan cherkov faoliyati tugallangan.

Oʻzbekiston mustaqilligidan keyingi davr 
1995-yil avgust oyida Avliyo Bogoroditsa cherkovi Artur Martunikovich Martirosyanning yordami bilan qayta ochildi.

Manzil 
 Mahmuda Qo‘shg‘ariy ko'chasi 70-uy, Samarqand, O‘zbekiston
 tel.: +998 (91) 133-43-41

Manbalar 

Cherkovlar
Emil Jemadenov

Jemadenov Emil Enverovich (1980-yil 19-avgust Samarqand) – Qrim-tatar siyosiy mahbusi. Rossiya hukumati tomonidan Hizb ut-Tahrir faoliyatiga aloqadorlikda ayblangan.

Biografiyasi 
1980-yil 19-avgustda Samarqandda tugʻilgan.

Emil dastlab Samarqanddagi mahalliy maktabda taʼlim olgan. Oilasi Qrimga qaytganidan soʻng, Emil maktab taʼlimini Ukrainada davom ettirgan.

Oʻrta maʼlumotni olgandan soʻng, Emil Jemadenov Turkiya universitetlaridan birining mehmonxona biznesi fakultetiga oʻqishga kirgan. Turkiyadan qaytgach, Emil Qrimda siyosiy fanlar fakulteti qoshidagi Tauriya ekologiya institutiga oʻqishga kirgan va u yerda magistrlik darajasini olgan.

Qrim anneksiya qilinishidan oldin Emil Jemadenov Ukrainada siyosiy tadqiqotlar bilan shugʻullangan, konferentsiyalar va forumlarda nutq soʻzlagan, Qrimda rus bosqinchilik rejimi oʻrnatilgandan soʻng u bankda ekspeditor-kollektor boʻlib faoliyat yurita boshlagan.

Rossiya hukumati tomonidan taʼqib 
2016-yil 12-oktyabrda Rossiya xavfsizlik kuchlari Emil Jemadenov yashagan Strogonivka va Kamianka qishloqlarida tintuv oʻtkazgan. Qrim FSBning katta tergovchisi Sergey Kulanov boshchiligidagi Rossiya xavfsizlik kuchlari bomdod namozi arafasida uyg bostirib kirishgan. Ular Emilning telefoni, Qur’on tarjimasi va diniy mazmundagi bir qancha risolalarni olib qoʻyishgan. Advokat Edem Semedlyayevga ikki soat davomida Emil yoniga kirishga ruxsat berilmagan. Shu kuni xavfsizlik kuchlari Emilning ota-onasini tintuv qilgan.

2016-yil 12-oktabrda Kamianka va Strogonivka shaharlarida hibsga olingan Emil Jemadenov va yana toʻrt nafar musulmon (Rustem Ismoilov, Ayder Saledinov, aka-uka Teymur va Uzeir Abdullayevlar) Hizb ut-Tahrir partiyasiga mansublikda ayblangan. Rustem Ismoilovga nisbatan moddaning 2-qismi boʻyicha ayblov eʼlon qilingan.

Manbalar 

Samarqandda tugʻilganlar
1980-yilda tugʻilganlar
19-avgustda tugʻilganlar
Forbes 500

Forbes 500 Amerika Qoʻshma Shtatlarining  eng yaxshi 500 kompaniyasining yillik roʻyxati boʻlib, Forbes  jurnali tomonidan ishlab chiqilgan. Roʻyxat besh omilni birlashtirish orqali hisoblab chiqilgan: sotish, foyda, aktivlar, bozor qiymati va xodimlar. Roʻyxat oxirgi marta 2003-yil mart oyida chiqarilgan (kompaniyalar uchun 2002 yil maʼlumotlari asosida); u endi har yili hisoblanmaydi va uning oʻrnini amerikalik boʻlmagan kompaniyalarni oʻz ichiga olgan Forbes Global 2000 egalladi, lekin eski Forbes 500 roʻyxatiga oʻxshash asosda hisoblanadi (garchi u xodimlarni oʻz ichiga olmaydi).

Fortune 500 roʻyxatining tarixi 
Jurnal 1929-yilda Buyuk Depressiya  boshlanishi bilan tashkil etilgan boʻlsa-da, birinchi Fortune 500 roʻyxati 1955-yilgacha nashr etilmagan. Bu gʻoya Fortune bosh muharriri yordamchisi Edgar P. Smitga tegishli.

Dastlab roʻyxatga faqat togʻ-kon sanoati, ishlab chiqarish va energetika sanoati kompaniyalari kiritilgan. 1955-yilda eng yaxshi uchta kompaniya General Motors  (yillik daromadi 9,8 milliard dollar), Exxon Mobil  (5,6 milliard dollar) va US Steel (3,2 milliard dollar) edi.

1995-yilda Fortune McDonald’s  , Walmart  va AT&T  kabi xizmat koʻrsatuvchi kompaniyalarni oʻz ichiga olishini eʼlon qildi. Oʻzgarishdan soʻng, xizmat koʻrsatish kompaniyalari birinchi navbatda roʻyxatning aksariyat qismini tashkil etdi.

Eng yirik kompaniyalar miqdorini aniqlash 
Eng yirik korporatsiyalarni aniqlashning turli usullari mavjud. Masalan, Forbes jurnali kompaniyalarni oʻlchamlari boʻyicha tartiblashda foyda, daromad, bozor kapitallashuvi va aktivlar qiymatini hisobga oladi; Bu omillardan birortasining kattaligining oʻzi firmaning umumiy reytingini koʻrsatishi shart emas.

Firma aktivlarining  qiymati odatda kompaniyaning egalik qilish va kirishlarni nazorat qilish va/yoki yakuniy mahsulotni taqsimlash orqali naqd pul ishlab chiqarish qobiliyatidan kelib chiqadi. Masalan, banklar va moliya institutlari kreditlar va investitsiyalar hisobiga katta miqdordagi aktivlarga ega boʻlishadi, ammo ularning katta qismi aslida firmaga tegishli emas, chunki bu aktivlar mijozlarning depozitlaridir .

Havolalar 
 Forbes 500 rasmiy sayti
 Forbes 500 haqida maqola

Manbalar
Aaman Trikha

Aman Trikha 1986-yil 12-dekabrda tugʻilgan boʻlib Aaman Trikha nomi bilan tanilgan Mumbaylik hind ijrochisidir . U hind, ingliz va boshqa tillarda qoʻshiqlar kuylaydi va 2014-yil Loksabha saylovida Bharatiya Janata partiyasining madhiyasi boʻlgan " Achhe din aane waale hain " ni kuylagan   .

Yoshligi 
Trikha hech qanday muallim yordamisiz pianino chala boshladi. 2005-yilda Thakur muhandislik va texnologiya kollejida elektronika va telekommunikatsiyalar boʻyicha bakalavr diplomi uchun oʻqirdi. Oʻqishining birinchi yilida u qoʻshiq kuylay olishini tushunib yetdi   . Trikha qoʻshiqchilikdan tashqari aktyorlik, qoʻshiq yozish bilan ham shugʻullangan. Hind klassik musiqa janrini esa Rampur Sahaswan Gharanalik Ustad Maqbool Hussain yordami bilan chuqur oʻrganadi. Bollywood olamiga „Oh My God“ filmidagi „Go Go Govinda“ musiqasini kuylash orqali kirib keladi. Amitabh Bachchan, Shah Rukh Khan, Salman Khan, Akshay Kumar, Ajay Devgn, Varun Dhawan, Sanjay Dutt va boshqa taniqli Bollywood artistlari uchun kuylagan. Bundan tashqari hind va ingliz tillaridan boshqa 14 ta hind mahalliy tillarida qoʻshiqlar kuylagan, bular: Punjabi, Kannada, Tamil, Malayalam, Telugu, Tulu, Bhojpuri, Rajasthani, Gujarati, Marathi, Bangla, Urdu va Oriya. U faqatgina filmlar emas balki tele-koʻrsatuv, seriallar uchun ham kuylagan.

Mukofot va nominatsiyalar 

 2012: Hind-Pak musiqiy realiti-shousida Sur Kshetrada Man of The Series Award mukofotini qoʻlga kiritdi  .
 2013: Stardust Awardsda Best Upcoming Musical Sensation Male Awardga nomzod .
 2018: Music Awardsda Best Album of the Year Awardni qoʻlga kiritdi .

Diskografiya

Bollywood qoʻshiqlari

Mahalliy qoʻshiqlar

Veb-seriyalar / Albom qoʻshiqlari / Singllar

Birinchi yakkaxon musiqa videosi 
Aaman Trikha 2014-yilda Crescendo Music/ Universal Music musiqiy yorligʻi ostida oʻzining birinchi yakkaxon musiqiy videosi „Mahiya Tu Hi Tuni“ chiqardi.

Manbalar 

  
1986-yilda tugʻilganlar
Hindistonlik qo'shiqchilar
Panjob xalqi
Yashayotgan insonlar
Hugh Grant

Biography with signature
Articles with hCards
Hugh John Mungo Grant (1960-yil 9-sentyabrda tugʻilgan) – ingliz aktyori. U oʻz faoliyatini boshida oʻzini maftunkor va himoyasiz romantik yetakchi odam sifatida koʻrsatgan va shundan beri dramatik xarakterli aktyorga aylangan. Uning mukofotlari orasida Britaniya Akademiyasi Kino mukofoti, Oltin Globus mukofoti va Faxriy Sezarni olgan. Uning filmlari butun dunyo boʻylab jami 3 milliard AQSh dollariga yaqin daromad olgan. 2022-yilda Time Out jurnali Grantni Britaniyaning barcha davrlardagi 50 ta eng zoʻr aktyorlari roʻyxatiga kiritgan.

Grant ilk bor eʼtiborni oʻziga xos davr dramalaridagi rollari bilan olgan, masalan, „Merchant-Ivory’s Maurice“ (1987), bu roli uchun u „Eng yaxshi aktyor“ nominatsiyasida „Volpi kubogi“ ni qoʻlga kiritgan.

Yoshligi 
Grant 1960-yil 9-sentyabrda Londonning Hammersmit shahrida Fynvola Susan MacLean va kapitan James Murray Grantning ikkinchi oʻgʻli boʻlib dunyoga kelgan. Uning bobosi, polkovnik James Murray Grant, Ikkinchi Jahon urushi paytida Sent-Valeri-en-Kauxda jasorat va yetakchilik uchun mukofotlangan.

Faoliyati 
Oksford tomonidan moliyalashtirilgan „Privileged“ (1982) filmida debyut qilganidan soʻng, Grant turli xil ishlarda, masalan, Fulxem futbol klubida maydonchi yordamchisi sifatida ishlash, repetitorlik, telekoʻrsatuvlar uchun komediya eskizlari yozish va Mighty White non va Red Stripe lager kabi mahsulotlar uchun radio reklama roliklarini yozish va ishlab chiqarish uchun Talkback Productions kompaniyasida ishlagan. Londondagi BAFTA da „Privileged“ film namoyishida unga iqtidor agenti murojaat qilib, uning vakili boʻlishni taklif qilgan. Grant hali ham Kurtauld institutida oʻqishni boshlash niyatida edi, lekin keyin bir yil davomida aktyorlik oʻqish uchun pul tejashning yaxshi usuli boʻladi, deb oʻylab, rad etgan.

Shaxsiy hayoti 
1987-yilda Ispaniyaning "Remando Al Viento" (1988) spektaklida Lord Bayron rolini oʻynaganida, Grant Bayronning sobiq sevgilisi Claire Clairmont rolida ikkinchi darajali rolni ijro etgan aktrisa Elizabeth Hurley bilan uchrashgan. U suratga olish paytida Hurley bilan uchrashishni boshlagan va ularning munosabatlari keyinchalik ommaviy axborot vositalarining koʻp eʼtiboriga sazovor boʻlgan. Ular 2000-yilning may oyida ajralishdi, lekin Grant Hurleyning 2002-yilda tugʻilgan oʻgʻli Damianning choʻqintirgan otasi.

Manbalar 

Angliyalik erkak televideniye aktyorlari
Ingliz erkak film aktyorlari
Yashayotgan insonlar
1960-yilda tugʻilganlar
Charles Dunbar Burgess King

Charles Dunbar Burgess King (1875-yil 12-mart – 1961-yil 4-sentyabr) liberiyalik siyosatchi, 1920-yildan 1930-yilgacha Liberiyaning 17-prezidenti boʻlib faoliyat yuritgan. Charlz Amerika-Liberiya va Syerra-Leone Kreol millatiga mansub. U 1878-yildan 1980-yilgacha mamlakatni boshqargan True Whig partiyasining aʼzosi boʻlgan.

Charles King 1904-yildan 1912-yilgacha Bosh prokuror, 1912-yildan 1919-yilgacha prezidentlikka saylangunga qadar Liberiya Davlat kotibi boʻlgan. U 1919-yil Parij tinchlik konferentsiyasida qatnashdi. Islohotlar tarafdori boʻlsa-da, korrupsiya hukmronligini qoʻllab quvvatlashda davom etdi.

Prezident Kingning iqtisodiy kun tartibi va rivojlanish rejasi doimo kutilganidan past edi. Savodxonlik darajasi xalq taʼlimida kengroq ravishda oʻsib borayotgan boʻlsa-da, u Liberiyani iqtisodiy oʻsishga toʻsqinlik qiladigan siyosiy tartibsizliklardan saqlay olmadi.

1927-yilda Charles King tarixdagi eng nohalol saylov uchun Ginnesning rekordlar kitobiga kirgan. U bor yoʻgʻi 15 ming saylovchi boʻlgan mamlakatda 234 ming ovoz olgan. Ammo majburiy mehnat va qullik mojarosi 1930-yilda uni isteʼfoga chiqishga majbur qildi. Charles King sharmandalik bilan isteʼfoga chiqdi. Mansabdor shaxslarni yollashda qarindosh-urugʻchilik va uning maʼmuriyati xalq farovonligi va qul mehnatidan foydalanish boʻyicha qabul qilayotgan qarorlarida shaffoflikning yoʻqligi bilan ajralib turardi.

Prezidentlik faoliyati (1920-1930) 
King 1920-yilda Liberiya prezidenti boʻldi va 10 yil xizmat qildi. Prezident sifatida u 1929-yilda Kakatada Buker Vashington qishloq xoʻjaligi va sanoat institutini tashkil etishga yordam berdi.

Manbalar 

1961-yilda vafot etganlar
1875-yilda tugʻilganlar
Apple A14

Apple A14 Bionic – Bu Apple Inc tomonidan ishlab chiqilgan 64 bitli ARMv8.5-A ga asoslangan chip (SoC) tizimi.Bu chip 4-avlod iPad Air va 10-avlod iPad da shuningdek iPhone 12 Mini, iPhone 12, iPhone 12 Pro hamda iPhone 12 Pro Max da paydo boʻladi . Apple taʼkidlashicha, markaziy protsessor (CPU) A12 dan 40% ga tez ishlaydi yana grafik ishlov berish bloki (GPU) esa A12 dan 30% gacha tezroq. Shuningdek, u 16 yadroli neyron dvigateli hamda mos ravishda 10 barobar tezroq ishlaydigan yangi  matritsasini tezlatgichlarni oʻz ichiga olagan.

Dizayn 
Apple A14 Bionic Apple tomonidan ishlab chiqilgan 64 bitli 6 yadroli protsessorga ega chip boʻlib, ARMv8 ni amalga oshiradi. 2 ta yuqori unumdorlikdagi Firestorm yadrolari va 4 ta energiya tejovchi Icestorm yadrolari bilan ishlaydi.

A14 Apple tomonidan ishlab chiqilgan 4 yadroli grafik protsessorni A12 ga qaraganda 30% tezroq grafik ishlashi bilan birlashtiradi. A14 Apple yangi 16 yadroli Neyron Dvigatel deb ataydigan maxsus neyron uskunasini oʻz ichiga oladi. Neural Engine soniyasiga 11 trillion operatsiyani bajarishi mumkin. Alohida Neyron Dvigateliga qoʻshimcha ravishda, A14 CPU chipi 2-avlod oʻrganish (matritsasi skaler koʻpaytirish) tezlatgichlarini oʻz ichiga oladi .(Apple ularni AMX bloklari deb ataydi). A14 shuningdek, yaxshilangan hisob-kitob va suratga olish imkoniyatlariga ega yangi tasvir protsessorini oʻz ichiga oladi.

A14 TSMC tomonidan 1-avlod 5 nm o'lchamda 1-tijorat maxsulotiga aylangan. Transistorlar soni 11,8 milliardga oshdi, bu A13 tranzistorlari soni 8,5 milliard boʻlganidan 38,8% ga koʻp. Semianalysis maʼlumotlariga koʻra, A14 protsessorining oʻlchami 88 mm 2, tranzistor zichligi mm 2 uchun 134 million tranzistor. U iPhone 12 da 4 GB LPDDR4X xotirasi va iPhone 12 Pro da 6 Gb LPDDR4X xotirasi bilan birga paketdagi paketda (PoP) ishlab chiqariladi.

A14 HEVC yoki H.264 uchun video kodek kodlashni qoʻllab-quvvatlaydi. U MPEG‑4 HEVC, H.264 va Motion JPEG uchun dekodlashni qoʻllab-quvvatlaydi.

Keyinchalik A14 turli xil Macintosh hamda iPad modellarida ishlatiladigan M1 seriyali chiplarga asos sifatida ishlatiladi.

Apple A14 Bionic-ni oʻz ichiga olgan mahsulotlar 

 iPad (10-avlod)
 iPad Air (4-avlod)
 iPhone 12 va 12 Mini
 iPhone 12 Pro va 12 Pro Max

Variantlar 
Quyidagi jadvalda „Firestorm“ hamda „Icestorm“ mikroarxitekturalariga asoslangan xar xil SoClar koʻrsatilgan.

Shuningdek qarang 
 Apple M1
 Armv8-A protsessorlarini solishtirish

Manbalar 

IPhone
Apple Inc tomonidan ishlab chiqarilgan klassik Mac OS dasturlari
Jim Breuer

James E. Breuer (1967-yil 21-iyunda tugʻilgan) – amerikalik stend-up komediyachi va aktyor. U 1995-yildan 1998-yilga qadar "Saturday Night Live" filmida ishtirok etgan hamda "Half Baked" (1998) filmida bosh rolni oʻynagan.

Yoshligi 
Breuer Nyu-Yorkning Long-Aylenddagi Valley Stream shahrida tugʻilgan.

U birinchi ish faoliyatini oʻsmirlik davrida Searsdan boshlagan.

Faoliyati

TV karyerasi 
Breuer 1995-yildan 1998-yilgacha "Saturday Night Live" filmi aktyorlar aʼzosi boʻlib, Jo Pesci va Goat Boy kabi qahramonlarni oʻynagan.

Breuer SNLni tark etganidan soʻng The Jim Breuer shousini olib borgan.

Breuer keyinchalik VH1 koʻrsatuvining uchinchi mavsumida Web Junk 20 ga mezbonlik qilgan. U ikkita Comedy Central maxsus filmlari: „Hardcore“ (Qattiqqoʻl) (2002) va Letʼs Clear the Air (Havoni tozalaylik) (2009) da rol ijro etgan. U Pizza Hut uchun reklama roliklarida ham suratga tushgan.

Radiodagi karyerasi 
Breuer The Howard Stern Show hamda Opie va Antony Show shoularida muntazam ravishda qatnashgan.

Breuer Sirius Satellite Radioda „Fridays with Jim Breuer“ shousi boshlovchisidir.

Boshqa ishlari 
Breuer muntazam ravishda komediyachi sifatida gastrollarda qatnashgan. Uning 2008-yilgi gastrol suratlari "More Than Me" (Mendan koʻra koʻproq) hujjatli filmida hamda 4 soatlik "The Jim Breuer Road Journals" DVD dasturida ishlatilgan.

Breuer „I’m Not High (But I’ve Got a Lot of Crazy Stories about Life as a Goat Boy, a Dad, and a Spiritual Warrior)“ kitobini yozgan.

2011-yilning yanvar oyida u boshqa komediyachi Pete Correale bilan „Podkast ustalari“ nomli podkastini ishga tushirgan. 

2021-yilning sentabr oyida Breuer New Jersey va Michigan shtatlarida COVID-19 vaksinasi talab qilinadigan joylarda namoyishlarni bekor qilib, bunday talablar boʻlgan joylarda chiqishlar qilmasligini maʼlum qilgan.

2023-yilda Breuer Christian ReAwaken America Tourda taniqli notiq sifatida chiqqan.

Shaxsiy hayoti 
2005-yildan 2021-yilgacha Breuer rafiqasi Dee va uch qizi bilan birgalikda New Jersey shtatining Chester Township shahrida yashagan. 2021-yilning avgust oyida Breuer va uning oilasi New Jerseydagi uyini sotgandan keyin Florida shtatining Neapol shahriga koʻchib oʻtgan.

James oʻzini New-York Metsning „super muxlisi“ deb taʼriflaydi.

Diskografiyasi 

 Jim Breuer va Loud & Rowdy – Garajdan qoʻshiqlar (2016-yil; Metal Blade Records)

Filmografiyasi

Manbalar

Havolalar 

 

Amerikalik erkak televideniye aktyorlari
Yashayotgan insonlar
1967-yilda tugʻilganlar
Komediya
Komiklar
Aktyor
Nyu-York shaharlari
Stand up